b'\n_START_ARTICLE_\nSakari Nupponen\n_START_PARAGRAPH_\nSakari Nupponen (s. 5. hein\xc3\xa4kuuta 1956 Lahti) on suomalainen toimittaja, joka valittiin kaupunkilehti Helsingin Uutisten p\xc3\xa4\xc3\xa4toimittajaksi kes\xc3\xa4ll\xc3\xa4 2014. Vuosina 2012\xe2\x80\x932014 Nupponen ty\xc3\xb6skenteli kaupunkilehti Tamperelaisen p\xc3\xa4\xc3\xa4toimittajana. Nupponen on toiminut my\xc3\xb6s Ilta-Sanomien, Taloussanomien ja Talousel\xc3\xa4m\xc3\xa4n toimittajana ja taloustoimittajana sek\xc3\xa4 Aamulehden, Satakunnan Kansan ja Yl\xc3\xa4-Satakunnan toimittajana._NEWLINE_Nupponen valittiin Suomen Lehtiyhtym\xc3\xa4ss\xc3\xa4 Vuoden 2012 kaupunkijournalistiksi. Vuonna 2014 Olutliitto my\xc3\xb6nsi h\xc3\xa4nelle Hyv\xc3\xa4 Tuomas -palkinnon. H\xc3\xa4n on kirjoittanut vuonna 2007 ilmestyneen kirjan Aikamatka hotelli Viruun. Teos on k\xc3\xa4\xc3\xa4nnetty my\xc3\xb6s viroksi.'